N'ouzon ket petra a dalvez « bezañ a-enep d'ar votadeg hec'h unan » na petra eo « anavezet ar votadeg » evidout. Ar pep gwellañ evidon a vefe lakaat ar Wikipedia brezhonek da vont en-dro evel ma ra ar Wiki-où all (galleg, saozneg, da skouer) : sell ouzh Resolving disputes ha Discuss, don't vote. Pa'm boa gwelet war ma fajenn implijer, d'al lun 6 a viz Du, e oa bet digoret, d'ar sul vintin, ur bajenn tabutal anvet « Politikerezh envel departamantoù Frañs » e oan bet o welet. Peogwir e kave din ne oa mat nag an eil nag egile eus an daou ginnig a oa, em boa graet un trede kinnig war ar bajenn Kaozeadenn ha lakaet em boa ur gerig dit war da bajenn implijer. D'ar meurzh da noz, pa ne'm boa respont ebet eus da berzh em boa adkaset ar gerig-se d'an daou verour all. D'ar merc'her vintin em boa kavet respont Paotr a lavare din ouzhpennañ ma c'hinnig war ar bajenn Tabutal. Graet em boa diouzhtu. Kerkent e oa bet Benoni oc'h ober war-dro ma skrid, o kinnig anezhañ e-touez an traoù a oa tu da votiñ evito. Votet em eus, diouzhtu, evit ma c'hinnig. Netra souezhus en afer-se. --Llydawr 13 Du 2006 da 21:38 (UTC)